Puhemiehen tiedonanto
Puhemies
(EL) Hyvät parlamentin jäsenet, minulla on tärkeä tiedonanto, joka koskee tämän iltapäivän äänestystä. Teknisistä syistä istunnon puhemiehen näyttämät ja ilmoittamat nimenhuutoäänestyksen tulokset eivät vastaa tarkkaan äänestysjärjestelmän tallentamaa todellista lukua. Tämä ei ole vaikuttanut yhdessäkään tapauksessa äänestystulokseen, koska enemmistöt eivät ole muuttuneet.
Näin ollen tänään puolenpäivän aikaan pidettyjä äänestyksiä ei voi kyseenalaistaa, vaan ne katsotaan hyväksytyiksi. Tulokset, jotka julkaistaan tämän päivän istunnon pöytäkirjan liitteenä, ovat lopullisia.
Tekniset yksiköt tekevät kaikkensa selvittääkseen tämän toimintahäiriön syyn ja varmistaakseen, että huomisen äänestyksissä järjestelmä toimii normaalisti.
